**John Basilone** (født 4. november 1916 i Buffalo i New York, død 19. februar 1945 på Iwo Jima) var en gunnery sergeant i U.S. Marine Corps, og den eneste marineinfanterist som både mottok Medal of Honor og Navy Cross i andre verdenskrig.

Liv og virke
------------

### Bakgrunn

Basilone ble født i barndomshjemmet som sjette barn av ti. Hans far, Salvatore Basilone, emigrerte fra Colle Sannita i provinsen Benevento i Italia i 1903 og sto seg ned i Raritan i New Jersey. Hans mor, Dora Bencivenga, ble født i 1889 og vokste opp i Manville, men hennes foreldre, Carlo og Catrina, kom også fra Benevento. Foreldrene møttes i kirken og giftet seg tre år etter. John Basilone vokste opp i Raritan Town (nå Borough of Raritan) der han gikk på St. Bernard Parochial School. Etter middelskolen sluttet han skolegangen i en alder av 15 år, uten å begynne på High School.

### US Marine Corps

Han meldte seg til Marinekorpset i juli 1940 i Baltimore. Han gikk rekruttskole ved Marine Corps Recruit Depot Parris Island, og fikk ytterligere trening ved Marine Corps Base Quantico ogd New River. Marinekorpset sendte hem til Guantánamo Bay på Cuba, og så til Guadalcanal i Salomonøyene.

#### Guadalcanal

Ved slaget om Guadalcanal var Basilone i 1. bataljon, 7. marine, 1. marinedivisjon. Han mottok Medal of Honor, den høyeste militære utmerkelsen i USA, etter å ha sammen med to andre klarte å nedkjempe et japansk regiment på omkring 3 000 soldater, ved å støtte og ha kommandoen over to maskingeværstillinger i 48 timer, inntil kun han og to skyttere var igjen. Han satte opp et ekstra maskingevær, reparerte et annet, som han selv betjente, inntil forsterkninger kom. Han kjempet seg så igjennom fiendens linjer og hentet ammunisjon til sine skyttere da de var nær ved å gå tom.

#### Iwo Jima

Ved slaget om Iwo Jima var han i Charlie Company, 1. bataljon, 27. marineregiment, 5. marinedivisjon. 19. februar 1945, den første dagen av invasjonen, ledet han en maskingeværavdeling. Enheten hans lå fast under fiendtlig ild, da han alene angrep en japansk bunker og ødela den. Han kjempet seg så til Flystripe Nr. 1 hvor han guidet en amerikansk panservogn som sto fast i et fiendtlig minefelt, og var under tungt angrep av artilleri og bombekastere, til sikkerhet. Mens han beveget seg langs flystripen ble han drept av en fiendtlig bombekastergranat. For sin innsats på Iwo Jima fikk han post mortem tildelt Navy Cross, United States Marine Corps’ nest høyeste utmerkelse for tapperhet.

Utmerkelser
-----------

* Medal of Honor
* Navy Cross
* Purple Heart
* Combat Action Ribbon
* American Defense Service Medal
* American Campaign Medal
* Asiatic-Pacific Campaign Medal
* World War II Victory Medal

### Heder

I tillegg til de militære utmerkelsene ble Basilone hedret for sin innsats ved blant annet å få to amerikanske jagere (USS «Basilone» (DDE-824) og USS «John Basilone» (DDG-122)), bygninger, en amerikansk fotballbane, flere gater og broer, oppkalt etter seg. Hvert år hedres han i hjembyen sin, og han har også blitt avbildet på USPS-frimerke i en serie med fire helter fra USMC.

John Basilone ligger begravet i Æresgravlunden i Arlington.

Referanser
----------

1. 1 2   TracesOfWar, oppført som John "Manila John" Basilone, TracesOfWar person ID 279[Hentet fra Wikidata]
2. 1 2   Find a Grave, oppført som John Francis Basilone, Find a Grave 19842, besøkt 9. oktober 2017[Hentet fra Wikidata]
3. ↑   ancexplorer.army.mil[Hentet fra Wikidata]
4. ↑  Brady, 2010, pp. 79-80

Eksterne lenker
---------------

* (en) John Basilone – kategori av bilder, video eller lyd på Commons Rediger på Wikidata
* Sgt. John Basilone Foundation

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN
 |

Portal: Andre verdenskrig